ยังไม่รู้!
555...ใครจะเดือดร้อน ใครจะบ่นอย่างไรจากค่าแรง 300 บาท พ้มม่ายรุ
31 ม.ค. 2556

555...ใครจะเดือดร้อน ใครจะบ่นอย่างไรจากค่าแรง 300 บาท พ้มม่ายรุ 
กระพ้มยังเห็นว่า ยังปกติดีเนี่ยะ
กิตติรัตน์ ณ ระนอง รองนายกรัฐมนตรีและ รมว.คลัง หัวหน้าทีมเศรษฐกิจเขาว่าแบบนั้น เมื่อนักข่าวซักถามเมื่อวานนี้
“เดอะโต้ง” บอกว่า “ผมเชื่อว่าผู้ประกอบการส่วนหนึ่งจะสามารถแก้ไขปัญหาด้วยตัวเองได้ หรืออาจจะมีการปรึกษาหารือกับธนาคาร เพื่อขอให้มีการขยายเวลาชำระหนี้ หรือปรับอัตราดอกเบี้ย”
นอกจากนี้ รมว.แรงงาน ได้รายงานข้อมูลว่า ผู้ประกอบการบางรายก็ได้มีการหยุดประกอบกิจการก่อนที่จะมีมาตรการค่าแรง 300 บาทเสียอีก
ดังนั้น ภาพรวมในขณะนี้ จึงยังไม่พบสัญญาณผิดปกติ 
เพียงแต่ที่ต้องมีการตั้งทีมขึ้นมาดูแลเป็นการเฉพาะของรัฐบาลนั้น เป็นการเตรียมตัวรับมือเอาไว้เท่านั้นเอง...
เห็นมั้ยว่า ทำไมเขาถึงเปลี่ยนตัวคนมาดูแลความเดือดร้อนของเอสเอ็มอีที่โดนพิษค่าแรง มาเป็น นิวัฒน์ธำรง บุญทรงไพศาล รมต.ประจำสำนักนายกรัฐมนตรี
เพราะเดอะโต้ง ม่ายรุ ม่ายเห็น